
DR 31.10.2019 9 

 
dalam menjalankan tanggungjawab untuk menjaga keselamatan negara dan kedaulatan 
negara.  Di samping itu juga, Kementerian Pertahanan dan ATM turut memaksimumkan 
platform sambutan Hari Kebangsaan, Hari Malaysia, Hari Pahlawan. Misalnya kesedaran 
rakyat kita nampak telah mulai timbul kebelakangan ini bila kita lancar tabung kutipan 
Hari Pahlawan, kita mencapai kutipan rekod hampir RM10 juta yang tidak pernah dicapai 
sebelum ini dan itu belum masuk lagi bantuan kerajaan yang sedang kita pohon.  

 Selama ini yang paling tinggi tahun lepas ialah berjumlah lebih RM7 juta tetapi 
RM5 juta daripada kerajaan. Kali ini hampir RM10 juta daripada orang ramai termasuklah 
penderma yang paling tinggi mereka yang tidak langsung berniaga dengan MinDef, 
ertinya kesedaran awam telah mulai timbul. 

 Kementerian Pertahanan juga pada masa kini pada proses akhir penyediaan 
kertas putih di mana kita akan lihat bakal menggariskan peranan yang boleh dimainkan 
oleh segenap lapisan masyarakat. Soal keselamatan bukan soal political party sebab 
itulah dalam penganugerahan Pingat Jasa Malaysia yang akan diadakan di Kelantan 
pada 3 November nanti. Kami juga turut menjemput semua Exco Kerajaan Negeri 
Kelantan untuk hadir bersama untuk dalam ucapan menganugerahkan Pingat Jasa 
Malaysia kepada tentera kita yang berjuang di zaman komunis dan pada zaman darurat. 

 Oleh itu kita akan terus menggunakan saluran yang ada untuk menaikkan 
semula imej Angkatan Tentera Malaysia ini. Saya sendiri telah pergi ke RTM, TV3 dan 
beberapa rancangan TV yang lain untuk mempromote dan meletakkan Angkatan Tentera 
ini perlu dihormati di atas jasa mereka mempertahankan keamanan dan kedaulatan 
negara Malaysia.  

 Dato’ Mohd Nizar bin Haji Zakaria [Parit]: Terima kasih untuk Yang Berhormat 
Menteri. Memang kerajaan perlu bertegas jika sekiranya ada bentuk-bentuk penghinaan 
yang dilakukan kepada anggota tentera kita baik pesara mahupun mereka yang sedang 
bertugas kerana mereka telah pun menjaga keamanan di dalam negara kita. 

 Saya hendak tanya dengan Yang Berhormat Menteri, PLKN telah pun 
dimansuhkan oleh kerajaan. Apakah inisiatif lain yang akan dilaksanakan dan apakah 
usaha kementerian bagi merakyatkan tentera dan merapatkan jurang antara masyarakat 
selain daripada program sambutan hari tentera ataupun hari terbuka? Adakah kerajaan 
bercadang lagi untuk mengkaji bagi pencen khususnya kepada pesara-pesara yang 90-
an ataupun tahun 2000 kerana kos sara hidup yang semakin meningkat hari ini? Terima 
kasih. 

 Tuan Mohamad bin Sabu: Memang masalah pencen ini dihadapi oleh semua 
kementerian iaitu mereka yang berpencen selepas daripada, sebelum 2004. Memang 
kita juga Ahli-ahli Parlimen yang berpencen sebelum 2004 dengan selepas 2004 
perbezaannya begitu ketara sekali.  Begitu juga jabatan-jabatan yang lain. 

 Pihak kementerian sedang berusaha bersama dengan JPA untuk melihat 
perkara ini secara serius kerana rungutan secara umumnya mereka yang menerima 
pencen sebelum 2004 kadangkala dia berpangkat tinggi dalam tentera tetapi yang 
berpencen kemudiannya hampir sama dengan mereka yang berpangkat tinggi. Usaha-
usaha jurang itu sedang dibuat dan peng-adjust-an dibuat setahun lebih kurang 2 percent 
supaya tidaklah begitu ketara nilai yang mereka terima di akhirnya. 

 Begitu juga kita sedang berusaha mereka yang dapat PJM ini, tahun ini dapat 
RM500 one-off kita cuba pada tahun hadapan kalau ada tambahan daripada pendapatan 
negara bertambah supaya mereka juga diberi ganjaran yang sewajarnya dalam bentuk 
pencen pada masa akan datang. Usaha diteruskan dari semasa ke semasa. 

 Tuan Syed Ibrahim bin Syed Noh [Ledang]: Terima kasih pada Tuan Yang 
di-Pertua. Saya, kami dan semua, saya rasa kerajaan amat prihatin tentang imej dan juga 
kebajikan kepada anggota tentera cuma dari segi soalan saya Yang Berhormat Menteri 
adalah apakah penyalahgunaan Lembaga Tabung Angkatan Tentera (LTAT) itu tidak 
dianggap sebagai juga menghina dan mencemarkan imej tentera? Terima kasih... 
[Tepuk] 

 Tuan Mohamad bin Sabu: Kita sedang mengambil tindakan memperbetulkan 
keadaan dan saya anggap blame game ini hanya setakat tahun ini sebab kita sudah 
memperbaiki dan sebagainya dan tahun depan orang akan melihat bahawa kita yang 
menguruskan semuanya. Segala penyelewengan sekarang ini misalnya di Kementerian 
Pertahanan telah ditubuhkan jawatankuasa khas yang diketuai oleh Tan Sri Ambrin 
Buang dan telah siap laporan dan membuat recommendation kepada Kementerian 
Pertahanan termasuk laporan-laporan kepada SPRM terhadap penyelewengan dan 
penyalahgunaan wang. 



dalam menjalankan tanggungjawab untuk menjaga keselamatan negara dan kedaulatan negara. Di samping itu juga, Kementerian Pertahanan dan ATM turut memaksimumkan platform sambutan Hari Kebangsaan, Hari Malaysia, Hari Pahlawan. Misalnya kesedaran rakyat kita nampak telah mulai timbul kebelakangan ini bila kita lancar tabung kutipan Hari Pahlawan, kita mencapai kutipan rekod hampir RM10 juta yang tidak pernah dicapai sebelum ini dan itu belum masuk lagi bantuan kerajaan yang sedang kita pohon. Selama ini yang paling tinggi tahun lepas ialah berjumlah lebih RM7 juta tetapi RM5 juta daripada kerajaan. Kali ini hampir RM10 juta daripada orang ramai termasuklah penderma yang paling tinggi mereka yang tidak langsung berniaga dengan MinDef, ertinya kesedaran awam telah mulai timbul. Kementerian Pertahanan juga pada masa kini pada proses akhir penyediaan kertas putih di mana kita akan lihat bakal menggariskan peranan yang boleh dimainkan oleh segenap lapisan masyarakat. Soal keselamatan bukan soal political party sebab itulah dalam penganugerahan Pingat Jasa Malaysia yang akan diadakan di Kelantan pada 3 November nanti. Kami juga turut menjemput semua Exco Kerajaan Negeri Kelantan untuk hadir bersama untuk dalam ucapan menganugerahkan Pingat Jasa Malaysia kepada tentera kita yang berjuang di zaman komunis dan pada zaman darurat. Oleh itu kita akan terus menggunakan saluran yang ada untuk menaikkan semula imej Angkatan Tentera Malaysia ini. Saya sendiri telah pergi ke RTM, TV3 dan beberapa rancangan TV yang lain untuk mempromote dan meletakkan Angkatan Tentera ini perlu dihormati di atas jasa mereka mempertahankan keamanan dan kedaulatan negara Malaysia. Dato' Mohd Nizar bin Haji Zakaria [Parit]: Terima kasih untuk Yang Berhormat Menteri. Memang kerajaan perlu bertegas jika sekiranya ada bentuk-bentuk penghinaan yang dilakukan kepada anggota tentera kita baik pesara mahupun mereka yang sedang bertugas kerana mereka telah pun menjaga keamanan di dalam negara kita. Saya hendak tanya dengan Yang Berhormat Menteri, PLKN telah pun dimansuhkan oleh kerajaan. Apakah inisiatif lain yang akan dilaksanakan dan apakah usaha kementerian bagi merakyatkan tentera dan merapatkan jurang antara masyarakat selain daripada program sambutan hari tentera ataupun hari terbuka? Adakah kerajaan bercadang lagi untuk mengkaji bagi pencen khususnya kepada pesara-pesara yang 90- an ataupun tahun 2000 kerana kos sara hidup yang semakin meningkat hari ini? Terima kasih. Tuan Mohamad bin Sabu: Memang masalah pencen ini dihadapi oleh semua kementerian iaitu mereka yang berpencen selepas daripada, sebelum 2004. Memang kita juga Ahli-ahli Parlimen yang berpencen sebelum 2004 dengan selepas 2004 perbezaannya begitu ketara sekali. Begitu juga jabatan-jabatan yang lain. Pihak kementerian sedang berusaha bersama dengan JPA untuk melihat perkara ini secara serius kerana rungutan secara umumnya mereka yang menerima pencen sebelum 2004 kadangkala dia berpangkat tinggi dalam tentera tetapi yang berpencen kemudiannya hampir sama dengan mereka yang berpangkat tinggi. Usaha- usaha jurang itu sedang dibuat dan peng-adjust-an dibuat setahun lebih kurang 2 percent supaya tidaklah begitu ketara nilai yang mereka terima di akhirnya. Begitu juga kita sedang berusaha mereka yang dapat PJM ini, tahun ini dapat RM500 one-off kita cuba pada tahun hadapan kalau ada tambahan daripada pendapatan negara bertambah supaya mereka juga diberi ganjaran yang sewajarnya dalam bentuk pencen pada masa akan datang. Usaha diteruskan dari semasa ke semasa. Tuan Syed Ibrahim bin Syed Noh [Ledang]: Terima kasih pada Tuan Yang di-Pertua. Saya, kami dan semua, saya rasa kerajaan amat prihatin tentang imej dan juga kebajikan kepada anggota tentera cuma dari segi soalan saya Yang Berhormat Menteri adalah apakah penyalahgunaan Lembaga Tabung Angkatan Tentera (LTAT) itu tidak dianggap sebagai juga menghina dan mencemarkan imej tentera? Terima kasih... [Tepuk]. Tuan Mohamad bin Sabu: Kita sedang mengambil tindakan memperbetulkan keadaan dan saya anggap blame game ini hanya setakat tahun ini sebab kita sudah memperbaiki dan sebagainya dan tahun depan orang akan melihat bahawa kita yang menguruskan semuanya. Segala penyelewengan sekarang ini misalnya di Kementerian Pertahanan telah ditubuhkan jawatankuasa khas yang diketuai oleh Tan Sri Ambrin Buang dan telah siap laporan dan membuat recommendation kepada Kementerian Pertahanan termasuk laporan-laporan kepada SPRM terhadap penyelewengan dan penyalahgunaan wang.